A jelenleg elérhető állami támogatások közül a Babavárót költhetitek akár energetikai korszerűsítésre is. Amennyiben jogosultak is vagytok rá, úgy –  mivel szabad felhasználású hitelről van szó – , finanszírozhatjátok belőle a munkálatokat. További részletek a Babaváróról.
Ha olyan településen van az ingatlan, amelyen elérhető a falusi CSOK, akkor – amennyiben jogosultak vagytok rá – felhasználhatjátok az ingatlan megvásárlására és bővítésére, korszerűsítésére is. Olvasd el az igénylés menetéről szóló cikkünket is.
Saját megtakarításod és a már említett állami támogatások mellett a korszerűsítés finanszírozása banki hitellel is kiegészíthető, illetve hitelből is megoldható.
Energia hitel kalkulátorunkban azokat a hiteltermékeket találod, amelyeket energetikai beruházásokra is fel lehet venni, és a bankok kamatkedvezményeket vagy bónuszokat, jóváírásokat kínálnak, ha energiahatékonysági céljaidat valósítod meg otthonodban a hitel segítségével. A hitelek között vannak ingatlanfedezetes jelzáloghitelek és ingatlanfedezet nélküli személyi kölcsönök is.
Hitel felhasználása esetén a korszerűsítés megtérülési kalkulációja során a hitel havi törlesztőrészleteivel (illetve a teljes visszafizetendő összeggel) is számolni kell. Fontos, hogy tudd, milyen volumenű korszerűsítéshez milyen hitelt érdemes igénybe venni. Ebben tud neked segíteni egy tapasztalt hitelszakértő, aki összhangba tudja hozni az elképzeléseidet a lehetőségeiddel.